Diari Oficial de la Generalitat Valenciana


Sumari del DOGV 3443, del 26-02-1999 (1999/709)

ORDRE de 15 de desembre de 1998, de la Conselleria de Cultura, Educació i Ciència, per la qual es reclassifica com a professional, cosa que implica un canvi de domicili, el centre autoritzat de música Maestro Goterris, de Vila-real (Castelló).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/709


Data del document
:   15-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Vila-real
    * educació artística

ORDRE de 15 de desembre de 1998, de la Conselleria de Cultura, Educació i Ciència, per la qual es reclassifica com a professional, cosa que implica un canvi de domicili, el centre autoritzat de música Maestro Goterris, de Vila-real (Castelló). [1999/L709]
  
L'expedient l'ha iniciat el representant de la titularitat del centre autoritzat de música de grau elemental Maestro Goterris de Vila-real, en sol·licitud de reclassificació com a professional, implicant un canvi de domicili.
  
L'Ordre de 4 d'agost de 1993 (DOGV de 15 d'octubre), de la Conselleria de Cultura, Educació i Ciència, autoritzà el centre per a impartir el grau elemental d'ensenyaments musicals de la nova ordenació educativa.
  
Per Resolució de 16 de juliol de 1998, de la Direcció General de Centres Docents, s'aprovà la proposta d'instal·lacions i ús educatius dels espais reflectits en la documentació tècnica presentada pel centre per a obtenir la reclassificació com a professional, el que implica un canvi de domicili per trasllat d'instal·lacions, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Castelló, vists els informes favorables de la Unitat Tècnica de Construccions i de la Inspecció Educativa, ha proposat accedir al que se sol·licita.
  
Vists la Llei Orgànica 8/1995, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics; i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar com a centre professional, per a impartir ensenyaments de música de grau elemental i mitjà corresponents a la nova ordenació educativa, al centre autoritzat de musica Maestro Goterris, de Vila-real, en les condicions que a continuació s'especifiquen:
  
Denominació genèrica: centre autoritat d'ensenyaments de música de grau professional
  
Denominació específica: Maestro Goterris
  
Titular: Asociación Centro de Estudios y Actividades Musicales Maestro Goterris
  
Domicili: c/ Major, Sant Jaume, 39
  
Localitat: Vila-real
  
Província: Castelló
  
Codi: 26587244
  
Ensenyaments que s'autoritzen: ensenyaments de música de grau elemental i mitjà següents: piano, violí, viola, violoncel, contrabaix, guitarra, flauta travessera, clarinet, oboè, saxofon, trompeta, trombó, tuba i percussió, a més de l'especialitat de cant (grau mitjà).
  
Així mateix el centre haurà d'impartir les assignatures de caràcter obligatori previstes, per a cada curs i especialitat, en el Decret 151/1993, de 17 d'agost, modificat pels decrets de la Generalitat Valenciana 72/96, de 2 d'abril i 216/97, de 30 de juliol.
  
Nombre de llocs escolars que s'autoritzen:
  
- grau elemental 138 llocs escolars
  
- grau mitjà: 180 llocs escolars
  
Segon
  
El centre gaudirà de plenes competències acadèmiques en totes les matèries corresponents al nou sistema educatiu, que s'autoritzen.
  
Tercer
  
Sense perjudici d'allò establert en l'apartat tercer, i en compliment de la disposició addicional 4ª del Reial Decret 321/1994, el centre queda adscrit, a efectes purament administratius al conservatori professional de Música Mestre Tàrrega, de Castelló, número de codi 03336145.
  
Quart
  
La present autorització farà efecte des de l'inici del curs acadèmic 1998/99
  
Cinqué
  
Qualsevol modificació dels termes de la present ordre requerirà la preceptiva autorització de l'administració educativa.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua notificació, sense perjudici que en puga interposar qualsevol altre que estime procedent. La interposició del recurs serà procedent, després de la comunicació prèvia al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 15 de desembre de 1998
  
El conseller de Cultura, Educación y Ciencia,